b'\n_START_ARTICLE_\n\xc4\x8crpalna hidroelektrarna\n_START_PARAGRAPH_\n\xc4\x8crpalna hidroelektrarna - \xc4\x8cHE je vrsta hidroelektrarne, ki se uporablja za shranjevanje energije. \xc4\x8cHE deluje v dveh re\xc5\xbeimih: ko je vi\xc5\xa1ek elektrike, elektrarna deluje v re\xc5\xbeimu \xc4\x8drpanja - \xc4\x8drpa vodo iz ni\xc5\xbejega rezervoarja v vi\xc5\xa1jega, pri tem porablja energijo. Ko pa je potrebno proizvajati elektriko pa obratno - voda te\xc4\x8de iz vi\xc5\xa1jega rezervoarja v ni\xc5\xbejega in pri tem generira elektriko. Pri tem se najve\xc4\x8dkrat uporablja isto poostrojenje: pri \xc4\x8drpanju deluje turbina kot \xc4\x8drpalka, elektri\xc4\x8dni generator pa kot elektri\xc4\x8dni motor._NEWLINE_Izkoristek celotnega sistema je 70-80% To pomeni, da elektrarna porabi ve\xc4\x8d energije pri \xc4\x8drpanju, kot pa jo proizvede pri generiranju, 20-30% energije se izgubi. Na ta na\xc4\x8din proizvedena energija je sicer dra\xc5\xbeja, najprej je treba proizvesti energijo, potem je treba poganjati \xc4\x8drpalko in na koncu \xc5\xa1e enkrat proizvesti energijo - skupaj trije koraki, namesto enega kot pri konvencionalni hidroelektrani._NEWLINE_Prednosti \xc4\x8cHE so, da lahko proizvaja elektriko, ko je velika potreba, ko je vi\xc5\xa1ek pa \xc4\x8drpajo vodo za kasnej\xc5\xa1o uporabo. \xc4\x8cHE lahko hitreje reagirajo na spremembo mo\xc4\x8di kot npr. termoelektrarne. \xc4\x8cHE so eden izmed najbolj pogosto uporabljenih na\xc4\x8dinov shranjevanja energije, svetovna kapaciteta je okrog 127 GW. Najve\xc4\x8dja \xc4\x8cHE na svetu je Bath County Pumped Storage Station s kapaciteto 3 GW._NEWLINE_V ve\xc4\x8dini primerov se \xc4\x8drpa sladko vodo, na Japonskem so testirali tudi s slano vodo._NEWLINE_V Sloveniji imamo eno tako elektrarno in sicer \xc4\x8cHE Av\xc4\x8de. \xc4\x8crpalka in generator le\xc5\xbeita v bli\xc5\xbeini vasi Av\xc4\x8de, akumulacijsko jezero pa je v bli\xc5\xbeini kraja Kanalski vrh. Vi\xc5\xa1inska razlika je okrog 500 metrov. Elektrarna ima mo\xc4\x8d 185 MW, ko proizvaja elektriko in 180 MW ko \xc4\x8drpa vodo. Pri polni mo\xc4\x8di lahko proizvaja elektri\xc4\x8dno energijo 15 ur._NEWLINE_Poleg tega planirajo \xc5\xa1e eno elektrarno na reki Dravi.'